open-index/open-wikipedia-markdown huggingface dataset:
โดราเอมอน ตอน ไดโนเสาร์ของโนบิตะ เดอะมูฟวี่

**โดราเอมอนเดอะมูฟวี่: ไดโนเสาร์ของโนบิตะ เดอะมูฟวี่** () ออกฉายครั้งแรกเมื่อวันที่ 4 มีนาคม ค.ศ. 2006 (พ.ศ. 2549) เป็นภาพยนตร์ตอนที่ 26 ของโดราเอมอนฉบับภาพยนตร์ เป็นการนำ โดราเอมอนฉบับภาพยนตร์ ตอน ไดโนเสาร์ของโนบิตะ ในปี ค.ศ. 1980 กลับมาสร้างใหม่ และเข้าฉายในประเทศไทย เมื่อวันที่ 11 ตุลาคม ค.ศ. 2007 (พ.ศ. 2550) โดยใช้ชื่อตอนว่า "ไดโนเสาร์ของโนบิตะ"

## วิดีโอเกม
ภาพยนตร์ชุดนี้ยังได้รับการจัดทำวิดีโอเกมในระบบนินเทนโดดีเอส โดยได้เปิดตัวที่ประเทศญี่ปุ่นในชื่อเรื่องเดียวกันนี้ เกมได้รับการเปิดตัวโดยเซก้า ในลิขสิทธิ์ของนินเทนโด

## ภาคที่เกี่ยวข้อง

**โดราเอมอน ตอน ไดโนเสาร์ตัวใหม่ของโนบิตะ** เป็นโดราเอมอนเดอะมูฟวี่ที่เฉลิมฉลองครบรอบ 50 ปีของเฟรนไชน์โดราเอมอน และเป็นภาคคู่ขนานที่มีการปรากฏตัวของพีซึเกะอีกครั้ง

## อ้างอิง

## แหล่งข้อมูลอื่น
* 『映画ドラえもん のび太の恐竜2006』公式サイト 
* 『映画ドラえもん』オフィシャルサイト
* 
* 

หมวดหมู่:การ์ตูนญี่ปุ่น
หมวดหมู่:ภาพยนตร์อนิเมะที่ออกฉายในปี พ.ศ. 2549
หมวดหมู่:ภาพยนตร์ไดโนเสาร์
หมวดหมู่:ภาพยนตร์ที่นำกลับมาสร้างใหม่
ไดโนเสาร์ของโนบิตะ เดอะมูฟวี่
หมวดหมู่:ภาพยนตร์เดินทางข้ามเวลา
หมวดหมู่:ไดโนเสาร์ในอนิเมะและมังงะ
แซม คุก

**แซม คุก** () หรือ**แซมูเอล คุก** ()  (22 มกราคม ค.ศ. 1931-11 ธันวาคม ค.ศ. 1964) เป็นนักร้องแนวกอสเปล อาร์แอนด์บี ดนตรีโซล และป็อป เป็นนักแต่งเพลง ผู้บริหาร ชาวอเมริกัน ถือเป็นผู้บุกเบิกรุ่นแรก ๆ ของวงการเพลงโซล

คุกมีเพลงฮิตติดท็อป 40 ในอเมริกา 29 เพลง ในระหว่างปี 1957-1965 มีเพลงดังสำคัญ ๆ อย่าง "You Send Me", "A Change Is Gonna Come", "Chain Gang", "Wonderful World" และ "Bring It on Home to Me"  คุกยังเป็นนักร้องและนักแต่งเพลงผิวดำคนแรก ๆ ที่ก้าวสู่วงการธุรกิจ เขาก่อตั้งค่ายเพลงและบริษัทสิ่งพิมพ์ เพื่อขยับขยายงานทางด้านร้องเพลงและแต่งเพลงของเขา ทางด้านงานสังคมเขายังเป็นส่วนหนึ่งของ American Civil Rights Movement

## อ้างอิง

หมวดหมู่:บุคคลที่เกิดในปี พ.ศ. 2474
หมวดหมู่:บุคคลที่เสียชีวิตในปี พ.ศ. 2507
หมวดหมู่:นักร้องอเมริกัน
หมวดหมู่:บุคคลจากรัฐมิสซิสซิปปี
หมวดหมู่:บุคคลจากชิคาโก
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
โดราเอมอน ตอน โนบิตะ มหัศจรรย์ดินแดนแห่งสายลม

**โดราเอมอนเดอะมูฟวี่: โนบิตะ มหัศจรรย์ดินแดนแห่งสายลม** () เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 84 นาที ภาพยนตร์ชุดนี้ถือเป็นตอนที่ 24 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 8 มีนาคม ค.ศ. 2003 และเข้าฉายในประเทศไทยเมื่อวันที่ 13 ตุลาคม พ.ศ. 2548 (ค.ศ. 2005) โดยใช้ชื่อตอนว่า "โนบิตะ มหัศจรรย์ดินแดนแห่งสายลม"

## อ้างอิง

หมวดหมู่:โดราเอมอนฉบับภาพยนตร์
หมวดหมู่:ภาพยนตร์อนิเมะที่ออกฉายในปี พ.ศ. 2546
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่มีฉากในประเทศมองโกเลีย
หมวดหมู่:ภาพยนตร์ที่มีฉากในเขตปกครองตนเองซินเจียงอุยกูร์
หมวดหมู่:ภาพยนตร์ที่มีฉากบนเกาะสมมติ
ร็อกเซ็ตต์

**ร็อกเซ็ตต์** () เป็นคู่ดูโอชาวสวีเดน แนวป็อป ประกอบด้วยสมาชิกคือ แมรี เฟรดริกสัน และเพอร์ เกสเสิล

ทั้งคู่ประสบความสำเร็จไปทั่วโลกในช่วงปลายยุคทศวรรษ 1980 และต้นทศวรรษ 1990 กับเพลงฮิต "The Look", "Listen To Your Heart", "It Must Have Been Love" และ "Joyride" ทั้ง 4 เพลงเป็นซิงเกิลอันดับ 1 ในสหรัฐอเมริกา และยังอันดับ 1 ในอีกหลายประเทศทั่วโลก อัลบั้มของพวกเขา *Look Sharp!* และ *Joyride* ได้รับรางวัลแผ่นเสียงทองคำขาวทั้ง 2 ฝั่งทะเลแอตแลนติก ขณะที่ซิงเกิล "The Look" และ "It Must Have Been Love" ได้รับรางวัลแผ่นเสียงทองคำจาก RIAA

หลังจากประสบความสำเร็จในช่วงแรก ร็อกเซ็ตต์ออกผลงานสตูดิโออัลบั้มอีก 3 ชุดคือ *Crash! Boom! Bang!* (1994), *Have a Nice Day* (1999) และ *Room Service* (2001) แต่สองอัลบั้มหลังไม่ได้ออกวางขายในสหรัฐอเมริกา และจากที่เฟรดริกสันป่วยในปี 2002 และเข้ารับการบำบัด ทำให้ต้องขาดหายการทำงานจนมีผลงานใหม่ ในปี 2006 พวกเขาออกอัลบั้ม *The Rox Box* ที่เป็น 4 ซีดีบ็อกซ์เซ็ต พวกเขามีผลงานยอดขายรวมประมาณ 45 ล้านชุดอัลบั้ม และ 25 ล้านชุดซิงเกิลทั่วโลก และมียอดขายอัลบั้มในอเมริกา 3.1 ล้านชุด

## ผลงาน
*1986: *[[Pearls of Passion]]*
*1988: *[[Look Sharp! (Roxette album)|Look Sharp!]]*
*1991: *[[Joyride (Roxette album)|Joyride]]*
*1992: *[[Tourism (album)|Tourism]]*
*1994: *[[Crash! Boom! Bang!]]*
*1999: *[[Have a Nice Day (Roxette album)|Have A Nice Day]]*
*2001: *[[Room Service (Roxette album)|Room Service]]*
*2011: *[[Charm School]]*
*2012: *[[Travelling]]*
*2016: *[[Good Karma]]*

## อ้างอิง

หมวดหมู่:กลุ่มดนตรีสัญชาติสวีเดน
หมวดหมู่:กลุ่มดนตรีที่ก่อตั้งในปี พ.ศ. 2529
หมวดหมู่:วงกลุ่มสองสัญชาติสวีเดน
สุรพงศ์ อำพันวงษ์

**นายแพทย์สุรพงศ์ อำพันวงษ์** เกิดเมื่อวันที่  เป็นนายแพทย์ผู้เชี่ยวชาญด้านประสาทศัลยศาสตร์  มีชื่อเสียงจากการจัดรายการตอบปัญหาทางการแพทย์ ออกอากาศทางโทรทัศน์ สถานีโทรทัศน์ไทยทีวีสีช่อง 9 ชื่อรายการ "ปัญหาชีวิตและสุขภาพ" ตั้งแต่ครั้งแรก วันอาทิตย์ที่ 10 สิงหาคม พ.ศ. 2518  และยังออกอากาศอย่างต่อเนื่องจนถึง พ.ศ. 2550 ทางสถานีวิทยุโทรทัศน์แห่งประเทศไทย นับเป็นรายการโทรทัศน์ไทยที่ออกอากาศยาวนานที่สุดถึง 32 ปี และรายการ "หมอประจำบ้าน" ทาง สถานีโทรทัศน์สีกองทัพบกช่อง 7 ตั้งแต่ปี พ.ศ. 2525 ถึง พ.ศ. 2540 โดยผู้ดำเนินรายการเพียงคนเดียว 

นายแพทย์สุรพงศ์เป็นบุตรคนสุดท้องในจำนวน 4 คนของหลวงประสานสินธุ์ (ทองคำ อำพันวงษ์) และนางพิสมัย อำพันวงษ์  บิดาเสียชีวิตตั้งแต่เด็กเนื่องจากป่วยเป็นวัณโรค  นายแพทย์สุรพงศ์จบชั้นมัธยมศึกษาจากโรงเรียนกรุงเทพคริสเตียนและโรงเรียนเตรียมอุดมศึกษา จบการศึกษาจากคณะวิทยาศาสตร์ จุฬาลงกรณ์มหาวิทยาลัย  จบแพทยศาสตร์จากคณะแพทยศาสตร์ศิริราชพยาบาล มหาวิทยาลัยมหิดล เมื่อ พ.ศ. 2505 จบปริญญาเอกด้านศัลยกรรมประสาทจากสหรัฐอเมริกา และแคนาดา เมื่อ พ.ศ. 2514  เริ่มรับราชการที่โรงพยาบาลสมเด็จเจ้าพระยา จนดำรงตำแหน่งหัวหน้าแผนกโรคประสาทในปี พ.ศ. 2518  และย้ายไปปฏิบัติงานที่โรงพยาบาลพญาไท 1 ในตำแหน่งผู้อำนวยการฝ่ายการแพทย์   ปัจจุบันยังคงตรวจรักษาโรค และเป็นรองประธานเจ้าหน้าที่บริหาร กลุ่มการแพทย์และธุรกิจต่างประเทศ บริษัท ประสิทธิ์พัฒนา จำกัด (มหาชน) เครือโรงพยาบาลพญาไท

นายแพทย์สุรพงศ์ สมรสกับนางสดศรี อำพันวงษ์ (บุญยะโชติ) ที่นิวยอร์ก สหรัฐอเมริกา มีบุตรชายสองคนชื่อ สรโชติ อำพันวงษ์ (สมรสกับ ธีรดา โชควัฒนา บุตรสาวของบุณยสิทธิ์ โชควัฒนา ประธานเครือสหพัฒน์)และ รัฐพงษ์ อำพันวงษ์ ปัจจุบันเป็น ผู้ช่วยประธานคณะผู้บริหารโรงพยาบาลกรุงเทพ กลุ่ม 1 และ ผู้อำนวยการโรงพยาบาลกรุงเทพอินเตอร์เนชั่นแนล (ภายในสาขาสำนักงานใหญ่ ซ.ศูนย์วิจัย)

ปัจจุบันนายแพทย์สุรพงศ์ ยังเขียนบทความด้านสุขภาพตีพิมพ์ในหนังสือพิมพ์เดลินิวส์ และหนังสือพิมพ์บ้านเมือง

## พิธีกรรายการโทรทัศน์
* รายการปัญหาชีวิตและสุขภาพ ทางสถานีโทรทัศน์ไทยทีวีสีช่อง 9 (พ.ศ. 2518 - พ.ศ. 2547) ต่อมาออกอากาศทางสถานีวิทยุโทรทัศน์แห่งประเทศไทย (ตั้งแต่ปี พ.ศ. 2548 - พ.ศ. 2550)
* รายการหมอประจำบ้าน ทางสถานีโทรทัศน์สีกองทัพบกช่อง 7 ออกอากาศตั้งแต่ปี พ.ศ. 2525 ถึง  พ.ศ. 2540

## ฉายาของนายแพทย์สุรพงษ์ในวัฒนธรรมสมัยนิยม
* **หมอยาคูลท์** เนื่องจากทำรายการใดก็ตาม จะมีนมเปรี้ยวยาคูลท์เป็นผู้สนับสนุนรายการอยู่เสมอ (อนึ่ง ตั้งแต่ปี พ.ศ. 2548 รายการปัญหาชีวิตและสุขภาพ มีบมจ.เจริญโภคภัณฑ์อาหาร เป็นผู้สนับสนุนรายการเข้ามาแทนที่ จนกระทั่งยุติรายการ แต่อย่างไรก็ตาม ฉายานี้จึงไม่เกี่ยวข้องใดๆทั้งสิ้น)
* **หมอเอลวิส** เนื่องจากทรงผมคล้ายคลึงกับเอลวิส เพรสลีย์ นักร้องเพลงร็อคชาวอเมริกันที่เสียชีวิตไปแล้ว

## อ้างอิง

## แหล่งข้อมูลอื่น
* ประวัติจากเว็บไซต์รายการ ปัญหาชีวิตและสุขภาพ (จาก กูเกิลแคช)

หมวดหมู่:แพทย์ชาวไทย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
เจ้าจอมมารดาหุ่น (แก้ความกำกวม)

**เจ้าจอมมารดาหุ่น** สามารถหมายถึง
* เจ้าจอมมารดาหุ่น ในรัชกาลที่ 3 พระมารดาของพระเจ้าบรมวงศ์เธอ พระองค์เจ้ากฤษณา
* เจ้าจอมมารดาหุ่น ในรัชกาลที่ 4 (ท้าวทรงกันดาล) พระมารดาของพระเจ้าบรมวงศ์เธอ พระองค์เจ้าสวัสดิประวัติ กรมพระสมมตอมรพันธ์
* เจ้าจอมหุ่น ในรัชกาลที่ 1
* เจ้าจอมมารดาเพ็ง ในรัชกาลที่ 4 มีนามเดิมว่า หุ่น
อันเดรอา เดล แวร์รอกกีโอ

**อันเดรอา เดล แวร์รอกกีโอ** ( ชื่อเมื่อเกิด: ) (ราว ค.ศ. 1435 - ค.ศ. 1488) เป็นจิตรกร, ประติมากร และช่างทองสมัยเรอเนซองส์ตอนต้นชาวอิตาลี ในคริสต์ศตวรรษที่ 15 ผู้มีความเชี่ยวชาญทางจิตรกรรมและประติมากรรม

อันเดรอา เดล แวร์รอกกีโอเกิดเมื่อราว ค.ศ. 1435 ที่เมืองฟลอเรนซ์ในประเทศอิตาลี เป็นผู้ทำงานในสำนักของลอเรนโซ เดอ เมดิชิ และเสียชีวิตเมื่อราว ค.ศ. 1488 ลูกศิษย์ของเวอร์โรชชิโอก็ได้แก่เลโอนาร์โด ดา วินชี, เปียโตร เปรูจิโน, โดเมนนิโค เกอร์ลันเดา และ ซานโดร บอตติเชลลี  แต่ก็มีอิทธิพลต่อ ไมเคิล แอนเจโลด้วย

## ดูเพิ่ม
* จิตรกรรม
* ประติมากรรม

## แหล่งข้อมูลอื่น

หมวดหมู่:บุคคลที่เกิดในคริสต์ทศวรรษ 1430
*
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 15
หมวดหมู่:จิตรกรสมัยฟื้นฟูศิลปวิทยา
หมวดหมู่:บุคคลจากฟลอเรนซ์
ประทักษ์ ประทีปะเสน

**ประทักษ์ ประทีปะเสน** นักไวโอลิน และวาทยากรที่มีชื่อเสียง เป็นผู้เชี่ยวชาญเฉพาะด้านดนตรีสากล สังกัดกองการสังคีต กรมศิลปากร และเป็นผู้อำนวยเพลง วงดุริยางค์เครื่องลม แห่งมหาวิทยาลัยเกษตรศาสตร์

ประทักษ์ ประทีปะเสน จบการศึกษาจากวชิราวุธวิทยาลัย  แล้วไปศึกษาต่อด้านดนตรีที่ประเทศอังกฤษ และได้รับทุนรัฐบาลไทยไปศึกษาต่อที่สหรัฐอเมริกา ด้านไวโอลินและการอำนวยเพลง จนสำเร็จปริญญาเอกที่มหาวิทยาลัยโคลัมเบีย  ได้รับเชิญให้เป็นสมาชิกกิตติมศักดิ์ A.R.A.M. (Associate of the Royal Academy of Music) ในปี พ.ศ. 2528 

ประทักษ์ ประทีปะเสน เข้ารับราชการที่กรมศิลปากร มีความสามารถในการเล่นดนตรีทั้งแนวดนตรีคลาสสิก แจ๊ส ไลท์มิวสิก และดนตรีไทย จนกระทั่งเกษียณอายุราชการ ในตำแหน่งนักวิชาการละครและดนตรี 10 (ผู้เชี่ยวชาญเฉพาะด้าน วิชาการละครและดนตรี (โขน ละคร และดนตรี)) กรมศิลปากร กระทรวงศึกษาธิการ

ประทักษ์ ประทีปะเสน สมรสกับแพทย์หญิง มันทนา ประทีปะเสน 

## เครื่องราชอิสริยาภรณ์

## อ้างอิง

หมวดหมู่:วาทยกรชาวไทย
หมวดหมู่:นักไวโอลินชาวไทย
หมวดหมู่:นักดนตรีคลาสสิก
สโมสรฟุตบอลเชฟฟีลด์เวนส์เดย์

**สโมสรฟุตบอลเชฟฟีลด์เวนส์เดย์** () เป็นสโมสรฟุตบอลอาชีพในอังกฤษ ตั้งอยู่ที่เมืองเชฟฟีลด์ เทศมณฑลยอร์กเชอร์ ก่อตั้งขึ้นในปี ค.ศ. 1867 ปัจจุบันลงแข่งขันในอีเอฟแอลแชมเปียนชิป โดยถูกจัดให้เป็นหนึ่งในสโมสรฟุตบอลระดับอาชีพที่เก่าแก่ที่สุดสโมสรหนึ่งของโลก และมีอายุมากที่สุดเป็นลำดับที่ 3 ในระบบฟุตบอลลีกของอังกฤษ มีฉายาว่า *The Owls* หรือ "นกเค้าแมว" 

ในอดีตสโมสรฟุตบอลเชฟฟีลด์ เวนส์เดย์ เคยเป็นแชมป์ลีกสูงสุดของอังกฤษมาแล้ว 4 สมัย, เอฟเอคัพ 3 สมัย และฟุตบอลลีกคัพอีก 1 สมัย มีสนามเหย้าของตัวเอง คือฮิลส์โบโร สเตเดียม

## ประวัติ
ในปี ค.ศ. 1820 ได้มีการก่อตั้งสโมสรคริกเก็ตขึ้นภายใต้ชื่อ *สโมสรคริกเก็ต เดอะ เวนส์เดย์*

ในปี ค.ศ. 2014 เชฟฟีลด์เวนส์เดย์ได้ถูกเดชพล จันศิริ นักธุรกิจชาวไทยซื้อกิจการด้วยเงิน 37.5 ล้านปอนด์ (ราว 1,875 ล้านบาท) ซึ่งเป็นเงินส่วนตัวไม่เกี่ยวกับธุรกิจ และตั้งเป้าพาสโมสรขึ้นสู่พรีเมียร์ลีกให้ได้ภายในปี ค.ศ. 2017 ซึ่งเป็นเวลาก่อนสโมสรก่อตั้งครบรอบ 150 ปี โดยสโมสรเชฟฟีลด์เวนส์เดย์จบฤดูกาล 2016–17 ในอันดับที่ 4 ต้องไปเล่นเพลย์ออฟกับทีมสโมสรฟุตบอลฮัดเดอส์ฟีลด์ทาวน์ ผลปรากฏว่าพ่ายแพ้ต่อฮัดเดอส์ฟีลด์ทาวน์ทำให้ไม่สามารถทำได้ตามเป้าหมายที่วางไว้  ซึ่งต่อมาฮัตเดอร์ฟิลด์สามารถเลื่อนชั้นสู่พรีเมียร์ลีกเป็นทีมสุดท้าย

## อ้างอิง

## แหล่งข้อมูลอื่น
* 
* 

ช
ช
ช

ช
ช
ช
หมวดหมู่:สโมสรฟุตบอลในอิงกลิชฟุตบอลลีก
คุณธรรมสามอย่าง (ราฟาเอล)

*ดูบทความหลักที่ [[ห้องราฟาเอล]]*

**คุณธรรมสามอย่าง** (ภาษาอังกฤษ: **Cardinal and Theological Virtues **) เป็นจิตรกรรมฝาผนังที่เขียนโดยราฟาเอลผู้เป็นจิตรกรสมัยเรอเนซองส์คนสำคัญชาวอิตาลีที่เขียนในปี ค.ศ. 1511 ถึงปี ค.ศ. 1524  หลังจากที่ราฟาเอลเสียชีวิตในปี ค.ศ. 1511 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”

ภาพนี้ตั้งอยู่ภายใน “ห้องเซนยาทูรา” (Stanza della Segnatura )  เป็นอุปมานิทัศน์ของคุณธรรมสามอย่างในภาพของสตรีสามคนและคิวปิดที่มีฉากหลังเป็นชนบท:
* **ความอดทน** (Fortitude) เป็นภาพสตรีถือช่อโอ้คเขย่าโดยคิวปิดแห่งความกรุณา
* **ความรอบคอบ** (Prudence) เป็นภาพสตรีสองหน้าส่องกระจกกับคิวปิดแห่งความหวังอยู่ข้างหนังถือคบเพลิง
* **ความพอประมาณ** (Temperance) เป็นภาพสตรีถือบังเหียนและคิวปิดแห่งความศรัทธาผู้ชี้ไปบนท้องฟ้าด้วยมือขวา

## อ้างอิง

## ดูเพิ่ม
* ห้องราฟาเอล
* วังพระสันตะปาปา
* จิตรกรรมฝาผนัง
* ราฟาเอล

หมวดหมู่:จิตรกรรมในคริสต์ทศวรรษ 1510
หมวดหมู่:ห้องราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:อุปมานิทัศน์
หมวดหมู่:ราฟาเอล
พระแม่มารีแห่งเซนิกาลเลีย

“พระแม่มารีแห่งเซนิกาลเลีย” เป็นงานที่เขียนโดยเปียโร เดลลา ฟรานเชสกาที่เสร็จในปี ค.ศ. 1474 ปัจจุบันตั้งแสดงอยู่ที่พิพิธภัณฑ์แห่งชาติแห่งมาร์เค ภายในวังของดยุคแห่งเออร์บิโนที่เออร์บิโนในประเทศอิตาลี เดิมเป็นภาพเขียนที่ตั้งอยู่ภายในวัดซานตา มาเรีย เดลเล กราซีนอกกำแพง (Extra moenia) ที่เมืองเซนิกาลเลีย (Senigallia) ซึ่งเป็นที่มาของชื่อของภาพ 

จากการซ่อมแซมภาพในคริสต์ทศวรรษ 1950 ทำให้พบการใช้แสงของเปียโรและอิทธิพลที่ได้รับจากศิลปินชั้นเอกของเฟลมมิชในรายละเอียดเช่นตะกร้าที่คลุมด้วยผ้าลินนินบนฉากหลัง, ปะการังและผ้าคลุมผมของพระแม่มารี แสงที่ส่องอย่างเหมือนจริงเข้ามาทางหน้าต่างทางด้านซ้ายของภาพเป็นสัญลักษณ์ของจุดเริ่มต้นของการทรงครรภ์พระเยซู (Conception)  ผ้าลินนินหมายถึงความบริสุทธิ์ของพระองค์  จากกล่องขนมปังศักดิ์สิทธิ์ (Host) บนชั้นและสร้อยประคำบนพระศอของพระบุตรแนะให้เห็นถึงความเกี่ยวข้องกับพิธีศีลศักดิ์สิทธิ์ การยืนนิ่งคิดของผู้อยู่ในภาพก็ให้ความหมายในทำนองเดียวกัน

## อ้างอิง
*

## ดูเพิ่ม
*เปียโร เดลลา ฟรานเชสกา
*จิตรกรรมแผง

หมวดหมู่:จิตรกรรมในคริสต์ทศวรรษ 1470
หมวดหมู่:เปียโร เดลลา ฟรานเชสกา
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ศิลปะเกี่ยวกับแม่พระและพระกุมาร
มิวส์ (แก้ความกำกวม)

**มิวส์** อาจจะหมายถึง

* มิวส์  - เทพเจ้ากรีก
* มิวส์ (วงดนตรี) 
* µ's - วงไอดอลเกิร์ลกรุ๊ปในเรื่องเลิฟไลฟ์ ปฏิบัติการไอดอลจำเป็น
* มิวส์ - บริษัทผู้ถือลิขสิทธิ์อนิเมะญี่ปุ่นจากประเทศไต้หวัน

__NOTOC__
รายชื่อประเทศเรียงตามจำนวนผู้ใช้อินเทอร์เน็ต

**รายชื่อประเทศเรียงตามจำนวนผู้ใช้[[อินเทอร์เน็ต]]**
[thumb|400px|<div style="text-align: center;">'''เปอร์เซ็นต์ผู้ใช้อินเทอร์เน็ตเทียบกับสัดส่วนประชากรภายในแต่ละประเทศในปี ค.ศ. 2015'''</div><small>ข้อมูล: [International Telecommunications Union.]]
[thumb|400px|<div style="text-align: center;">'''แผนที่โลกตามอัตราความเร็วอินเทอร์เน็ตในปี ค.ศ. 2012'''</div><small>ข้อมูล: [International Telecommunications Union.]]

## รายชื่อ

## อ้างอิง

## ดูเพิ่ม
* รายชื่อประเทศเรียงตามความเร็วของอินเทอร์เน็ตความเร็วสูง

## แหล่งข้อมูลอื่น
* World stats 

หมวดหมู่:รายชื่อประเทศ
หมวดหมู่:อินเทอร์เน็ต
การเสด็จเยี่ยม (ราฟาเอล)

*ดูบทความหลักที่ [[การเสด็จเยี่ยม]]*

**การเสด็จเยี่ยม** () เป็นภาพเขียนสีน้ำมันที่เขียนโดยราฟาเอลจิตรกรยุคฟื้นฟูศิลปวิทยาคนสำคัญชาวอิตาลีที่ปัจจุบันตั้งแสดงอยู่ที่พิพิธภัณฑ์ปราโด มาดริดในประเทศสเปน ตั้งแต่ปี ค.ศ. 1837

ราฟาเอลเขียน “การเสด็จเยี่ยม” เสร็จราวปี ค.ศ. 1517 ที่เป็นภาพพระแม่มารีย์เสด็จไปเยี่ยมนักบุญเอลิซาเบธเพื่อจะบอกข่าวการทรงครรภ์ของนาง เป็นงานที่จ้างโดยโจวันบัตติสตา บรันโกนีโอ เดลลากวีลา (Giovanbattista Branconio dell'Aquila) ตามคำขอจากมารีโนบิดาสำหรับชาเปลประจำตระกูลที่โบสถ์ซันซิลเวสเตรเดโอกีลา (ภรรยาของมาริโนชื่อเอลิซาเบธ) ต่อมาพระเจ้าเฟลีเปที่ 4 แห่งสเปนทรงซื้อในปี ค.ศ. 1655 และทรงนำไปไว้ที่เอลเอสโกเรียล (El Escorial)

## ดูเพิ่ม
* ราฟาเอล
* การเสด็จเยี่ยม
* ชีวิตของพระแม่มารี

หมวดหมู่:จิตรกรรมในคริสต์ทศวรรษ 1510
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ศิลปะเกี่ยวกับพระแม่มารีย์
หมวดหมู่:ศิลปะเกี่ยวกับนักบุญ
หมวดหมู่:งานสะสมของพิพิธภัณฑ์ปราโด
ตำบลนครชุม

**ตำบลนครชุม** สามารถหมายถึง
* ตำบลนครชุม 
* ตำบลนครชุม อำเภอนครไทย จังหวัดพิษณุโลก
* ตำบลนครชุมน์ อำเภอบ้านโป่ง จังหวัดราชบุรี
จักรพรรดิเหลียวไท่จง

**สมเด็จพระจักรพรรดิเหลียวไท่จง** (เย่ว์ลู่เต๋อกวง) (902-947) เป็นพระราชโอรสองค์ที่ 2 ในจักรพรรดิเหลียวไท่จู่ โดยเป็นพระอนุชาในองค์ชายเย่ว์ลู่ทู่อี้ พระราชบิดาของจักรพรรดิเหลียวซื่อจง เมื่อเย่ว์ลู่ทู่อี้ พระเชษฐาซึ่งเป็นองค์รัชทายาท ถูกฮองเฮาสู้ลี่ว์พระมารดาและข้าราชสำนักบีบบังคับ ให้ลี้ภัยไปยังราชสำนักโฮ่วถัง และตั้ง เย่ว์ลู่เต๋อกวง พระราชโอรสองค์รองที่ทรงพระปรีชาสามารถด้านการทหาร ขึ้นเป็นองค์รัชทายาทแทน เมื่อจักรพรรดิเหลียวไท่จู่สวรรคตในปี พ.ศ. 1469 (ค.ศ. 926) องค์รัชทายาทเย่ว์ลู่เต๋อกวง พระชนม์ 24 พรรษา จึงขึ้นครองราชย์เป็น จักรพรรดิเหลียวไท่จง จักรพรรดิองค์ที่ 2 แห่งราชวงศ์เหลียว

จักรพรรดิเหลียวไท่จงทรงสานนโยบายการปกครองของเหลียวไท่จู่พระราชบิดา และทรงศึกษาวัฒนธรรมของชาวฮั่น ส่วนการปกครองได้นำระบอบการปกครองของราชวงศ์ถังมาใช้ และสนับสนุนการเกษตร จึงทำให้เศรษฐกิจของต้าเหลียวและขุมกำลังเจริญรุดหน้าและเข้มแข็งขึ้น

ปี ค.ศ. 936 (พ.ศ. 1479) เหลียวไท่จงทรงสบโอกาสเข้ามาขยายอิทธิพลในภาคกลาง โดยกองทัพเหลียว (ชิตัน) ได้ยกทัพเข้ามาช่วยสือจิ้งถัง
ล้มล้างราชวงศ์โฮ่วถัง (หนึ่งในห้าราชวงศ์) และสถาปนาราชวงศ์โฮ่วจิ้นขึ้น โดยโฮ่วจิ้นได้รับดินแดนแถบมณฑลเหอเป่ยและมณฑลซานซี 16 เมือง (ปัจจุบันคือปักกิ่งและต้าถง) อีกทั้งบรรณาการประจำปีเป็นการตอบแทน

แต่เมื่อสือจิ้งถังสิ้นชีพลง ผู้สืบทอดตำแหน่งต้องการเป็นอิสระจากต้าเหลียว จักรพรรดิเหลียวไท่จงจึงยกกองทัพลงใต้บุกยึดเมืองไคฟง เมืองหลวงของราชวงศ์โฮ่วจิ้นได้สำเร็จ แต่เนื่องจากทรงไม่ได้เตรียมกองเสบียงมา เหล่าทหารจึงต้องออกปล้นเสบียงของชาวบ้านตลอดทางที่ผ่าน จึงทำให้ได้รับการต่อต้านอย่างหนักจากชาวบ้าน กองทัพเหลียวจึงต้องถอยร่นกลับขึ้นเหนือ และจักรพรรดิเหลียวไท่จงสวรรคตอย่างกะทันหันระหว่างการถอยร่นกลับขึ้นเหนือในครั้งนี้

เมื่อกองทัพเหลียวกลับถึงเมืองหลวง ก็เกิดการแย่งชิงราชสมบัติกันระหว่างหลี่หู พระราชอนุชาในจักรพรรดิเหลียวไท่จง และเย่ว์ลี่หร่วนพระโอรสในองค์รัชทายาทองค์ก่อน ที่ร่วมรบในสงครามครั้งนี้  นายทัพได้ยกเขาให้ขึ้นครองราชสมบัติเป็นจักรพรรดิเหลียวซื่อจง ปรากฏว่าหลี่หู ที่ซู่ว์ลี่ฮองเฮาสนับสนุนพ่ายแพ้ จึงตกลงกันทำสัญญาว่าจะให้ทายาทของทั้ง 2 สายสลับกันขึ้นครองราชสมบัติ ส่วนเหลียวซื่อจง ฮองเฮาก็สนับสนุนให้ครองราชย์ต่อไป

**ด้านครอบครัว**

## พระมเหสีและพระโอรส
*พระมเหสี
**พระมเหสีเซียวหวิน
**พระสนมเซียว

*พระโอรส
**เย่ว์ลู่จิง (จักรพรรดิเหลียวมู่จง)
**เย่ว์ลู่เหยียนเฉอเกอ
**เย่ว์ลู่เทียนเต๋อ
**เย่ว์ลู่ตี้เลี่ย
**เย่ว์ลู่ปี้เซ่อ

ไท่จง
โลงหิน

thumb|300px |โลงหินของฟาโรห์เมเร็นพ์ทาห์
**โลงหิน** (ภาษาอังกฤษ: **Sarcophagus**) หมายถึงที่บรรจุศพที่ส่วนใหญ่แกะหรือตัดจากหิน คำว่า “sarcophagus” มาจากภาษากรีก “σαρξ sarx” ที่แปลว่า “เนี้อสด” และ “φαγειν phagein” ที่แปลว่า “กิน” เมื่อรวมกันเป็น “sarkophagus” จึงหมายถึง “กินเนื้อสด” จากวลี “lithos sarkophagos (λιθος σαρκοφάγος)” กลายมาหมายถึงหินปูนที่เชื่อว่าสามารถทำให้ศพที่บรรจุไว้เน่าสลายไปได้

## การใช้ที่นิยมกัน
“โลงหิน” ส่วนใหญ่จะออกแบบให้วางเหนือดินฉะนั้นจึงมักจะแกะสลักอย่างสวยงาม, ตกแต่ง หรือ สร้างอย่างงดงาม บางครั้งก็จะสร้างแบบลอยตัว หรือเป็นส่วนหนึ่งของที่บรรจุศพที่หรูหรา หรือเป็นชุด หรือบางครั้งก็จะใช้ตั้งภายในคริพต์เช่นภายในสิ่งก่อสร้างทางคริสต์ศาสนา ในสมัยอียิปต์โบราณโลงหินใช้เป็นเปลือกนอกเพื่อปกป้องจุโลงอีกหลายชั้นข้างในของมัมมี่ และมักจะแกะจากอะลาบาสเตอร์ 

“โลงหิน” บางครั้งอาจจะทำจากโลหะหรือพลาสเตอร์หรือหินปูนใช้ในสมัยโรมันจนกระทั่งมาถึงสมัยการฝังศพใต้ดินของผู้นับถือคริสต์ศาสนา ซึ่งมักจะทำกันในที่บรรจุศพที่ทำจากหินปูน ที่ทำให้การใช้โลงหินหมดความนิยมลงไป

## ความหมายอื่น
โลงหินอาจจะใช้บรรยายสิ่งก่อสร้างที่เป็นคอนกรีตขนาดใหญ่ที่สร้างรอบโรงงานพลังงานนิวเคลียร์ที่เชอร์โนบิลหลังจากการเกิดอุบัติเหต

## อ้างอิง

## ดูเพิ่ม
* ที่เก็บศพ

## สมุดภาพ


ภาพ:Coperchio del sarcofago di Ibi, grande intendente di Nitocris, divina adoratrice di Amon 13S8390-HDR.tif|โลงหินอียิปต์
ภาพ:Louvre, sarcofago degli sposi 00.JPG|โลงหินของอิทรัสกัน
ภาพ:Greek Soldiers.jpg|โลงหินโรมัน
ภาพ:The 5th century BC Amathus sarcophagus.jpg|โลงหินจากคริสต์ศตวรรษที่ 5
ภาพ:Conques abbaye de ste foy 004.JPG|โลงหินจากยุคกลางหลังวัดที่เมืองคองท์ส (Conques) ในฝรั่งเศส



ลโงหิน
จักรพรรดิเหลียวมู่จง

**สมเด็จพระจักรพรรดิเหลียวมู่จง** (ค.ศ. 931-969) จักรพรรดิองค์ที่ 4 แห่งราชวงศ์เหลียว เป็นพระราชโอรสในจักรพรรดิเหลียวไท่จง ครองราชย์ตั้งแต่ ค.ศ. 951-969 สืบต่อจากจักรพรรดิเหลียวซื่อจงที่ถูกปลงพระชนม์ไปตั้งแต่ ค.ศ. 951 (พ.ศ. 1494)

## กบฏ
ในรัชกาลของพระองค์มีข่าวลือว่าเกิดกบฏและโรคระบาดขึ้น ซึ่งเป็นการปล่อยข่าวจากฝ่ายตรงข้ามกับพระองค์ ซึ่งก็คือราชสกุลเย่ว์ลี่ทั้ง 2 สายของพระองค์และสกุลเซี่ยวของพระชายาเซี่ยว
และโปรดให้ปลดขุนนางที่เคยรับราชการในรัชสมัยจักรพรรดิเหลียวซื่อจงออกจนหมดและโปรดให้ใช้กองทัพนี้ป้องกันการกบฏจากฝั่งตรงข้ามของพระองค์และทรงใช้ความโหดร้าย
ในการปกครองกองทัพนี้ทรงใช้ความมั่นคงและความมั่นคงในการปกครองบ้านเมืองในเดือนมิถุนายน ค.ศ. 952 (พ.ศ. 1495) มีพระปิตุลา (อา) พระองค์หนึ่ง
ได้ทรงเขียนจดหมายไปยังราชวงศ์โฮ่วโจวเนื้อความบอกว่า "มู่จงนั้นเป็นคนเมาและไม่มีความทะเยอทะยาน" แต่เหลียวมู่จงนั้นได้ค้นพบจดหมายฉบับนี้และสั่งประหารพระปิตุลาองค์นั้น
เดือนต่อมาทรงสั่งประหารพระเชษฐาหรือพระราชอนุชาของจักรพรรดิองค์ก่อนองค์หนึ่งคือเย่ว์ลี่หลูกัวที่พยายามก่อกบฏแต่เหลียวมู่จงทรงปราบได้ต่อมาเดือนตุลาคม ค.ศ. 953 (พ.ศ. 1496)
มีเชื้อพระวงศ์ทั้งพระเชษฐาพระราชอนุชาและขุนนางข้าราชการชั้นผู้ใหญ่หลายคนวางแผนก่อกบฏแต่เหลียวมู่จงทรงค้นพบแผนนี้จึงสั่งประหารขุนนางเหล่านั้นส่วนเชื้อพระวงศ์เหล่านั้นให้
คุมขังแทนการประหารและเหตุการณ์คล้ายคลึงนี้ได้เกิดขึ้นอีกครั้งในเดือนพฤศจิกายน ค.ศ. 959 (พ.ศ. 1502) เมื่อเชื้อพระวงศ์ชุดเดิมได้รับการปล่อยตัวแต่ผู้ก่อการถูกฆ่าหมด
จักรพรรดิเหลียวมู่จงสวรรคตด้วยการถูกปลงพระชนม์ในปี ค.ศ. 969 (พ.ศ. 1512) ขณะพระชนม์เพียง 38 พรรษาเย่ว์ลี่เสียนพระราชโอรสในจักรพรรดิเหลียวซื่อจงขึ้นครองราชย์สืบต่อมามีพระนามว่าจักรพรรดิเหลียวจิ่งจง

มู่จง
เหลียวมู่จง
รายพระนามพระมหากษัตริย์เนเธอร์แลนด์

นี่คือ **รายพระนามพระมหากษัตริย์เนเธอร์แลนด์** (ดัตช์: *Koningen der Nederlanden*) ประกอบไปด้วยรายพระนามสตัดเฮาเดอร์แห่งราชวงศ์ออเรนจ์-นัสเซาตั้งแต่ พ.ศ. 2099 ซึ่งได้รับการเลือกตั้งจากมณฑลกึ่งปกครองตนเองในสาธารณรัฐดัตช์และผู้สำเร็จราชการแทน แต่ในทางพฤตินัย (และภายหลังรวมถึงทางนิตินัย) เป็นตำแหน่งประมุขสูงสุดของเนเธอร์แลนด์ โดยสตัดเฮาเดอร์ทุกพระองค์เป็นพระราชบรรพบุรุษเจ้าของพระมหากษัตริย์เนเธอร์แลนด์ในสมัยปัจจุบัน โดยระบอบราชาธิปไตยของเนเธอร์แลนด์ได้รับการสถาปนาขึ้นในปี 2358

## สาธารณรัฐดัตช์
ในช่วง พ.ศ. 2102 ถึง พ.ศ. 2338 เป็นช่วงของสาธารณรัฐดัตช์ ต้นกำเนิดของพระมหากษัตริย์แห่งเนเธอร์แลนด์สามารถย้อนกลับไปถึงการแต่งตั้งวิลเลิมแห่งราชวงศ์ออเรนจ์-นัสเซา ขึ้นเป็นสตัดเฮาเดอร์แห่งฮอลแลนด์ เซลันด์ และยูเทรกต์ ในปี พ.ศ. 2102 โดยพระเจ้าเฟลีเปที่ 2 แห่งสเปน อย่างไรก็ตาม พระองค์ทรงถูกถอดออกจากตำแหน่งและกลายเป็นผู้นำในการลุกฮือของดัตช์ ตามมาด้วยการที่ผู้สำเร็จราชการแทนได้แต่งตั้งให้พระองค์ทรงเป็นสตัดเฮาเดอร์ของจังหวัดที่เกิดการลุกฮือต่อต้านในปี พ.ศ. 2115 และสตัดเฮาเดอร์พระองค์ถัดมาทุกพระองค์ล้วนสืบเชื้อสายมาจากวิลเลิมแห่งออเรนจ์-นัสเซาหรือจากพระอนุชาของพระองค์ วิลเลิมที่ 6 เป็นพระโอรสในสตัดเฮาเดอร์พระองค์สุดท้าย ซึ่งต่อมาพระองค์ทรงทำสงครามชนะนโปเลียนที่ 1 ในปี พ.ศ. 2356 พระองค์ก็ทรงเข้ารับการสาบานพระองค์ขึ้นเป็นพระมหากษัตริย์แห่งสหราชอาณาจักรเนเธอร์แลนด์ และทรงเป็นที่รู้จักกันทั่วไปว่า สมเด็จพระราชาธิบดีวิลเลิมที่ 1

### รัฐสตัดเฮาเดอร์ภายใต้ราชวงศ์ออร์เรนจ์-นัสเซา

เมื่อวิลเลิมที่ 3 เสด็สวรรคตโดยปราศจากรัชทายาท ลำดับราชสันตติวงศ์ออเรนจ์-นัสเซาจึงสิ้นสุดลง ซึ่งแตกต่างจากจังหวัดอื่น เช่น ฟรีสแลนด์ โกรนิงเงิน และเดรนเทอ ที่มักจะเลือกสตัดเฮาเดอร์ของตนจากราชวงศ์นัสเซา เริ่มต้นจากยอนที่ 6 พระอนุชาในวิลเลิมที่ 1 ซึ่งราชสันตติวงศ์สายนี้เองที่ดำรงพระยศเป็นสตัดเฮาเดอร์พระประมุขแห่งสาธารณรัฐ และเป็นราชสันตติวงศ์ของพระมหากษัตริย์เนเธอร์แลนด์พระองค์แรก

### รัฐสตัดเฮาเดอร์ภายใต้ราชวงศ์นัสเซา

## [[ราชอาณาจักรฮอลแลนด์]]

## ราชรัฐเนเธอร์แลนด์

## [[สหราชอาณาจักรเนเธอร์แลนด์]]

## [[ราชอาณาจักรเนเธอร์แลนด์]]

## ดูเพิ่ม
* พระมหากษัตริย์เนเธอร์แลนด์
* รายพระนามคู่อภิเษกสมรสในพระมหากษัตริย์เนเธอร์แลนด์


น
จูเซปเป กวาร์นีเอรี

**บาร์โตโลเมโอ จูเซปเป อันโตนีโอ กวาร์นีเอรี "เดล เกซุ"** () (21 สิงหาคม ค.ศ. 1698 - 17 ตุลาคม ค.ศ. 1744) เป็นช่างทำไวโอลินที่มีชื่อเสียงจากเมืองเกรโมนา ประเทศอิตาลี มีชื่อเสียงเทียบเคียงได้กับอันโตนีโอ สตราดีวารี (1644-1737) โดยจูเซปเปเป็นหลานชายของอันเดรอา กวาร์นีเอรี (1626-1698) ที่เคยเรียนรู้วิชาทำไวโอลินในตระกูลอามาตี และเป็นลูกศิษย์ของนีโกลา อามาตี เช่นเดียวกับอันโตนีโอ สตราดีวารี
thumb|ตราสัญลักษณ์บนไวโอลินของ เดล เกซู
จูเซปเป กวาร์นีเอรี มีฉายาว่า "เดล เกซู" (, ) เนื่องจากไวโอลินที่เขาผลิต จะใช้ตรา เป็นรูปกางเขนละตินและอักษรย่อ IHS ของคณะเยสุอิต

thumb|อิล กันโนเน เดล เกซู จัดแสดงอยู่ที่เมืองเจนัว
ไวโอลินตัวที่มีชื่อเสียงที่สุดของเดล เกซู คือไวโอลินชื่อว่า *Il Cannone Guarnerius* (The Cannon) ผลิตขึ้นในปี ค.ศ. 1743 เคยเป็นไวโอลินที่นิกโกเลาะ ปากานีนี ใช้เล่นจนวาระสุดท้าย ปัจจุบันเป็นสมบัติของเมืองเจนัว และได้รับการจดทะเบียนเป็นสมบัติแห่งชาติของอิตาลี

## อ้างอิง

หมวดหมู่:บุคคลที่เกิดในปี พ.ศ. 2241
หมวดหมู่:ชาวอิตาลี
หมวดหมู่:ช่างทำเครื่องดนตรี
หมวดหมู่:ไวโอลิน
หมวดหมู่:บุคคลจากเครโมนา
ลัทธิสัญลักษณ์นิยม

[thumb|260px|right|“ความตายของคนขุดหลุมศพ” (La mort du fossoyeur) โดย [คาร์ลอส ชวอบ เป็นภาพที่แสดงความตาย และ เทวดา, หิมะที่ยังใหม่, และการวางท่าของตัวแบบที่แสดงความต้องการในการแปรจากความเป็นปัจจุบันไปสู่ดินแดนอื่น (transfiguration)]]
alt=การประชุมสุดยอด ผลงานชิ้นเอกของ Cesare Saccaggi จาก Tortona ซึ่งเป็นงานจิตรกรรมสัญลักษณ์ของอิตาลี|thumb|การประชุมสุดยอด ผลงานชิ้นเอกของ Cesare Saccaggi จาก Tortona ซึ่งเป็นงานจิตรกรรมสัญลักษณ์ของอิตาลี
**ลัทธิสัญลักษณ์นิยม** () คือขบวนการทางศิลปะที่เกิดขึ้นในปลายคริสต์ศตวรรษที่ 19 ที่มาจากฝรั่งเศสและเบลเยียมในการเขียนกวีนิพนธ์และการสร้างศิลปะอื่น ๆ

## ที่มา
ลัทธิสัญลักษณ์นิยมเป็นปฏิกิริยาต่อลัทธิธรรมชาตินิยม (Naturalism) และ ลัทธิสัจจะนิยม (Realism) เป็นขบวนการที่ต่อต้านขบวนการอุดมคตินิยมที่พยายามจับความเป็นจริงอย่างละเอียดละออและพยายามยกระดับความธรรมดาขึ้นมาเหนืออุดมการณ์ ขบวนการเหล่านี้สนับสนุนความคิดทางเจตภาพ (spirituality), ทางจินตนาการ และทางความฝัน ทางที่นำไปสู่สัญลักษณ์นิยมเริ่มด้วยปฏิกิริยา นักเขียนบางคน เช่น ยอรีส-คาร์ล อุยสมองส (Joris-Karl Huysmans) เริ่มด้วยการเป็นนักธรรมชาตินิยมก่อนที่จะเปลี่ยนเป็นนักสัญลักษณ์นิยม การเปลี่ยนแปลงของอุยสมองสมาจากความตื่นตัวในความสนใจทางศาสนาและทางเจตนิยม

ในวรรณคดีขบวนการมีรากฐานมาจาก “ดอกไม้แห่งความชั่วร้าย” (Les Fleurs du mal) ที่เขียนในปี ค.ศ. 1857 โดยชาร์ลส์ โบเดอแลร์ (Charles Baudelaire) การวิวัฒนาการดำเนินต่อมาโดยสเตฟแฟน มาล์ลาร์เม (Stéphane Mallarmé) และพอล แวร์แลน (Paul Verlaine) ระหว่างคริสต์ทศวรรษ 1860 และ 1870 ต่อมาในคริสต์ทศวรรษ 1880 ขบวนการก็แสดงออกด้วยการออกคำแถลงอุดมการณ์และการสร้างความนิยมในหมู่นักเขียนในยุคนั้น งานของเอ็ดการ์ แอลเล็น โป (Edgar Allan Poe) ผู้โบเดอแลร์ชื่นชมและแปลงานเป็นภาษาฝรั่งเศส มีอิทธิพลต่อและเป็นแหล่งของภาพพจน์ต่าง ๆ สำหรับผู้ติดตามขบวนการนี้

สัญลักษณ์นิยมของศิลปะแตกต่างจากขบวนการทางวรรณกรรมตรงที่ สัญลักษณ์นิยมของศิลปะแตกมาจากทางด้านกอธิคของศิลปะจินตนิยม แต่จินตนิยมเป็นศิลปะที่เต็มไปด้วยอารมณ์และการมีปฏิกิริยาต่อสิ่งต่าง ๆ และสัญลักษณ์นิยมเป็นศิลปะที่คงที่และขลัง

## อ้างอิง

## ดูเพิ่ม
* ศิลปะจินตนิยม 

## แหล่งข้อมูลอื่น

หมวดหมู่:ปรัชญาศิลปะ
หมวดหมู่:กวีนิพนธ์
คตินิยมเส้นกั้นสี

[thumb|260px|"[พระเยซูเหลือง (โกแก็ง)|พระเยซูเหลือง" ค.ศ. 1889, สีน้ำมันบนผ้าใบ]]
**คตินิยมเส้นกั้นสี** () เป็นลักษณะการเขียนภาพของลัทธิประทับใจยุคหลังที่เด่น (bold) และราบ (flat) แยกจากสิ่งแวดล้อมด้วยขอบสีเข้ม ๆ เป็นคำที่นักวิจารณ์เอดัวร์ ดูว์ฌาร์แด็ง (Édouard Dujardin) เริ่มใช้ในปี ค.ศ. 1888 ศิลปินเช่นเอมีล แบร์นาร์ (Émile Bernard), หลุยส์ อ็องเกอแต็ง (Louis Anquetin), ปอล โกแก็ง และคนอื่น ๆ ใช้วิธีการเขียนเช่นนี้ในปลายคริสต์ศตวรรษที่ 19 คำว่า "กลัวซอเน" () หมายถึงเทคนิคในการใช้ลวดเชื่อมชิ้นต่าง ๆ ของฝุ่นแก้วเข้าด้วยกันก่อนที่จะเผา

"พระเยซูเหลือง" () ที่เขียนในปี ค.ศ. 1889 ถือกันว่าเป็นตัวอย่างที่ดีของงานเขียนแบบคตินิยมเส้นกั้นสี ปอล โกแก็ง ลดบริเวณต่างในภาพลงมาเหลือเพียงสีเหลืองโดยแยกพระเยซูออกมาด้วยขอบสีดำหนัก งานลักษณะนี้เกือบจะไม่ให้ความสนใจในทฤษฎีการเขียนภาพแบบทัศนียภาพที่เคยทำกันมาและลบการลดหลั่นของสีต่าง ๆ ในภาพจนแบนราบ ซึ่งเป็นสองลักษณะที่เด่นของการเขียนภาพอย่างสมัยฟื้นฟูศิลปวิทยายุคหลัง

การแยกสีของคตินิยมเส้นกั้นสีสะท้อนให้เห็นความขาดการต่อเนื่องซึ่งเป็นลักษณะของการเขียนภาพแบบศิลปะสมัยใหม่ (เอเวอร์เดลล์, ค.ศ. 1997) 

## อ้างอิง

## ดูเพิ่ม
* ลัทธิประทับใจยุคหลัง 

## สมุดภาพ

ไฟล์:Paul Gauguin 112.jpg|"ภาพเหมือนตนเอง" โดยปอล โกแก็ง
ไฟล์:Vincent Willem van Gogh 086.jpg|"ภาพเหมือนของปาซีย็องส์ แอ็สกาลีเย" โดยฟินเซนต์ ฟัน โคค
ไฟล์:Breton Women.jpg|งานก๊อบปี้ของฟัน โคค
ไฟล์:Paul Gauguin 137.jpg|"การมองเห็นการเทศนา" โดยโกแก็ง
 

หมวดหมู่:ปรัชญาศิลปะ
ทะเลสาบออนแทรีโอ

**ทะเลสาบออนแทรีโอ** () เป็นทะเลสาบหนึ่งในจำนวนห้าทะเลสาบในภูมิภาคเกรตเลกส์ ทางด้านทิศเหนือติดกับรัฐออนแทรีโอ ประเทศแคนาดา ส่วนทางด้านใต้ติดกับคาบสมุทรไนแอการาและรัฐนิวยอร์ก สหรัฐอเมริกา เป็นทะเลสาบที่เล็กที่สุดและเป็นทะเลสาบเดียวที่ไม่มีพรมแดนติดกับรัฐมิชิแกนของสหรัฐอเมริกา

## ลักษณะทางภูมิศาสตร์
ทะเลสาบออนแทรีโอ เป็นทะเลสาบที่มีขนาดเล็กที่สุดในภูมิภาคเกรตเลกส์ โดยมีพื้นที่ประมาณ 19,529 ตารางกิโลเมตร แต่มีปริมาณน้ำมากกว่าทะเลสาบอีรี โดยมีปริมาณทั้งสิ้น 1,640 ลูกบาศก์กิโลเมตร มีความยาวชายฝั่งเป็นอันดับที่ 14 ของโลก คือมีความยาวทั้งสิ้น 1,146 กิโลเมตร

ทะเลสาบออนแทรีโอตั้งอยู่ที่ความสูง  75 เมตร เหนือระดับน้ำทะเล มีความกว้าง 85 กิโลเมตร และมีความยาว 311 กิโลเมตร มีระดับความลึกเฉลี่ย 86 เมตร จุดที่ลึกที่สุดมีความลึก 244 เมตร

มีแม่น้ำไนแอการาไหลเข้ามาจากทะเลสาบอีรี มีแม่น้ำเซนต์ลอว์เรนซ์ไหลออกจากทะเลสาบสู่มหาสมุทรแอตแลนติก นอกจากนี้ยังมีแม่น้ำอื่นๆที่สำคัญ ได้แก่ แม่น้ำดอน แม่น้ำฮัมเมอร์ แม่น้ำเทรนท์ สถานที่ทางภูมิศาสตร์ที่น่าสนใจอีก เช่น อ่าวแฮร์มิลตัน อ่าวควินตี เกาะโทรอนโต เกาะทาวแซนด์ และเกาะวูลฟ ซึ่งเป็นเกาะที่ใหญ่ที่สุดในทะเลสาบออนแทรีโอ ตั้งอยู่ไกล้กับเมืองคิงสตัน ปากแม่น้ำเซนต์ลอว์เรนซ์ ซึ่งเป็นจุดที่มีเรือโดยสารข้ามฝากระหว่างสหรัฐอเมริกาและแคนาดา

## อ้างอิง

### บรรณานุกรม
* 
* 
* 

## แหล่งข้อมูลอื่น
*
*
*
*Lake Ontario NOAA nautical chart #14820 online
*แผนที่ภูมิศาสตร์ของ EPA
*สำรวจชายฝั่งทะเลสาบ 
*ความลึกทะเลสาบออนแทรีโอ 

หมวดหมู่:เกรตเลกส์
ออนแทรีโอ
ออนแทรีโอ
ออนแทรีโอ
หมวดหมู่:แหล่งน้ำในรัฐนิวยอร์ก
หมวดหมู่:เส้นทางเดินเรือเซนต์ลอว์เรนซ์
กลางวัน

thumb|right|ภาพโดยประมาณเมื่อเวลา :00 ตามเวลาประเทศไทย ของวันที่   กลางวันคือพื้นที่สว่างในภาพ (คุณสามารถกดเพื่อแสดงตามเวลาล่าสุด)

**กลางวัน** () โดยทั่วไปหมายถึงช่วงเวลาที่แสงอาทิตย์ได้ฉายลงบนพื้นผิวโลก หรือเท่ากับช่วงเวลาที่ดวงอาทิตย์ขึ้นไปจนถึงดวงอาทิตย์ตก เมื่อโลกหมุนไปตำแหน่งของกลางวันก็จะเปลี่ยนไป ความยาวนานของกลางวันขึ้นอยู่กับตำแหน่งบนโลกและความเอียงของแกนโลกที่หันเข้าหาดวงอาทิตย์ ส่วนด้านที่แสงอาทิตย์ไม่ได้ฉายลงบนโลกเรียกว่ากลางคืน

ทำนองเดียวกับดาวเคราะห์อื่น ๆ กลางวันคือช่วงเวลาที่พื้นผิวของดาวเคราะห์นั้นได้รับแสงสว่างจากดาวฤกษ์ในระบบสุริยะของตนเอง

พื้นผิวประมาณครึ่งหนึ่งของโลกนั้นถูกส่องสว่างตลอดเวลาโดยดวงอาทิตย์ โดยทั้งนี้พื้นผิวประมาณเกือบครึ่งหนึ่งของโลกจะได้รับแสงจากดวงอาทิตย์โดยตรง และส่วนที่เหลือได้รับแสงทางอ้อมจากปรากฏการณ์ต่างๆ ในชั้นบรรยากาศ ทำให้เมื่อรวมทั้งสองบริเวณเข้าด้วยกันแล้วถือว่าพื้นผิวบริเวณที่ได้รับอิทธิพลแสงสว่างจากดวงอาทิตย์นั้นมีมากกว่าครึ่งหนึ่งของพื้นผิวโลกทั้งหมดเพียงเล็กน้อย

กลางวันเป็นช่วงเวลาที่ผู้คนส่วนใหญ่บนโลกจะใช้ชีวิต ทั้งทำงานและทำกิจกรรมต่าง ๆ เนื่องจากเป็นช่วงเวลาที่สว่าง สามารถมองเห็นสิ่งต่าง ๆ ได้ง่ายโดยไม่ต้องใช้ตัวช่วย 

## ดูเพิ่ม
* กลางคืน
* สุริยุปราคา
* จันทรุปราคา

หมวดหมู่:ส่วนของวัน
หมวดหมู่:ทัศนวิสัย
หมวดหมู่:เวลาทางดาราศาสตร์
จักรพรรดิเหลียวจิ่งจง

**สมเด็จพระจักรพรรดิเหลียวจิ่งจง** (; เย่ว์ลี่เสียน) (ค.ศ. 948 - 982)  ทรงเป็นจักรพรรดิองค์ที่ 5 แห่งราชวงศ์เหลียว ครองราชย์ระหว่าง ค.ศ. 969 - 982
เป็นพระราชโอรสในจักรพรรดิเหลียวซื่อจง เมื่อจักรพรรดิเหลียวมู่จงทรงถูกปลงพระชนม์ระหว่างล่าสัตว์ ทรงได้รับการสนับสนุนจากราชสกุลชี่ตันทั้งสองฝ่ายและขุนนางชาวฮั่น จึงอัญเชิญองค์ชายเย่ว์ลี่เสียนขึ้นครองราชย์สืบต่อมา ทรงพระนามว่า จักรพรรดิเหลียวจิ่งจง เมื่อพระชนม์เพียง 21 พรรษา

จักรพรรดิเหลียวจิ่งจง ทรงมีคุณูปการมากมาย เริ่มต้นด้วยการแต่งตั้งขุนนางชาวฮั่นให้เข้ามารับราชการในราชสำนักเหลียว ฯลฯ เรื่องการทหารทรงส่งทหารไปช่วยราชวงศ์เป่ยฮั่น (ราชวงศ์ฮั่นเหนือ) ที่กำลังถูกกองทัพซ่งที่นำโดยจักรพรรดิซ่งไท่จู่รุกราน แต่เมื่อเข้าไปช่วยก็ถูกตีแตกกลับมา

จักรพรรดิเหลียวจิ่งจงสวรรคตหลังจากทรงกลับจากการล่าสัตว์ในปี ค.ศ. 982 (พ.ศ. 1525) ขณะพระชนม์เพียง 34 พรรษา พระราชโอรสคือ องค์ชายเย่ว์ลี่หลงซีว์ขึ้นครองราชย์สืบต่อมาเป็นจักรพรรดิเหลียวเซิ่งจง

## อ้างอิง

จิ่งจง
การโต้แย้งเรื่องศีลศักดิ์สิทธิ์

**ปุจฉาวิสัชนาเรื่องศีลศักดิ์สิทธิ์** (; ) เป็นจิตรกรรมฝาผนังที่เขียนโดยราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่เขียนระหว่างปี ค.ศ. 1509 ถึงปี ค.ศ. 1510 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” ภาพ “ปุจฉาวิสัชนาเรื่องศีลศักดิ์สิทธิ์” ตั้งอยู่ภายใน“ห้องเซนยาทูรา” (Stanza della Segnatura) ซึ่งเป็นห้องสมุดส่วนพระองค์ของพระสันตะปาปาที่ใช้เป็นทีประชุมของศาลของพระสันตะปาปา (อาดัมส์ 344)

ภาพ “ปุจฉาวิสัชนาเรื่องศีลศักดิ์สิทธิ์” มาจากงานของนักประวัติศาสตร์ศิลปะลอรี อาดัมส์ ในภาพราฟาเอลสร้างภาพที่มีทั้งสวรรค์และโลกมนุษย์ ด้านบนของภาพมีพระเยซูล้อมรอบด้วยพระแม่มารี, นักบุญจอห์นแบ็พทิสต์ และบุคคลอื่นๆ จากพระคัมภีร์เช่นอาดัม, โมเสส และ เจคอป พระเจ้าประทับอยู่เหนือพระเยซูเป็นการแสดงว่าทรงผู้ครองสวรรค์ ด้านล่างมีตาลปัตรใส่ขนมปังศักดิ์สิทธิ์ (monstrance) วางกลางบนแท่นบูชา สองข้างแท่นบูชาเป็นนักคริสต์ศาสนวิทยาถกเถียงกันเรื่องการแปรรูปของพระเยซู (Transubstantiation) (อาดัมส์ 345) การใช้ยูคาริสต์เป็นสัญลักษณ์แทนร่างของพระเยซูเป็นหัวเรื่องของการปุจฉาวิสัชนา ในบรรดานักคริสต์ศาสนวิทยาก็มีสมเด็จพระสันตะปาปาจูเลียสที่ 2, สมเด็จพระสันตะปาปาซิกส์ตุสที่ 4, จิโรลาโม ซาโวนาโรลา (Girolamo Savonarola) และดานเต อลิเกียริ (Dante Alighieri) พระสันตะปาปาซิกส์ตุสที่ 4 ทรงฉลองพระองค์สีทองอยู่ทางล่างขวาของภาพโดยมีดานเตอยู่ข้างหลังใส่เสื้อสีแดงและสวมมงกุฏลอเรลซึ่งเป็นสัญลักษณ์ว่าเป็นนักเขียนผู้ยิ่งใหญ่ (อาดัมส์ 346) ทางมุมล่างซ้ายผู้ที่เป็นชายศีรษะล้านยืนอ่านหนังสือพิงราวระเบียงคือ โดนาโต ดันเจโล บรามันเตสถาปนิกคนสำคัญผู้ที่เป็นที่นับถือของราฟาเอล

## ดูเพิ่ม
* ห้องราฟาเอล
* วังพระสันตะปาปา
* จิตรกรรมฝาผนัง

หมวดหมู่:จิตรกรรมในคริสต์ทศวรรษ 1500
หมวดหมู่:จิตรกรรมในคริสต์ทศวรรษ 1510
หมวดหมู่:ห้องราฟาเอล
หมวดหมู่:ราฟาเอล
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:ศิลปะคริสเตียน
เทศบาลเมืองบ้านโป่ง

**เทศบาลเมืองบ้านโป่ง** เป็นเทศบาลเมืองแห่งหนึ่งในอำเภอบ้านโป่ง จังหวัดราชบุรี อยู่ห่างจากเทศบาลเมืองราชบุรีไปทางทิศเหนือประมาณ 42 กิโลเมตร เป็นเมืองเศรษฐกิจสำคัญของจังหวัดราชบุรี และเป็นศูนย์กลางในการเดินทางระหว่างจังหวัดราชบุรี จังหวัดกาญจนบุรี และจังหวัดนครปฐม เทศบาลเมืองบ้านโป่งมีพื้นที่ครอบคลุมตำบลบ้านโป่งทั้งตำบล

## ประวัติ
250px|thumb|right|หอนาฬิกาเมืองบ้านโป่ง
แต่เดิมเรียกว่าตำบลบ้านโป่ง ต่อมากระทรวงมหาดไทยได้ออกพระราชบัญญัติจัดตั้งตำบลบ้านโป่งขึ้นเป็นสุขาภิบาลบ้านโป่ง เมื่อวันที่ 15 พฤศจิกายน พ.ศ. 2459 เมื่อเปลี่ยนแปลงการปกครองประเทศในปี พ.ศ. 2475 ได้มีการตราพระราชบัญญัติจัดระเบียบเทศบาล พ.ศ. 2476 และได้ประกาศพระราชกฤษฎีกาจัดตั้งสุขาภิบาลบ้านโป่งขึ้นใหม่เป็นเทศบาลเมืองบ้านโป่ง เมื่อวันที่ 10 ธันวาคม พ.ศ. 2478 โดยในเริ่มแรก (สมัยเริ่มการ) กระทรวงมหาดไทยได้แต่งตั้งนายบุญ เชาว์ฉลาด เป็นนายกเทศมนตรี มีขุนดำเนินสวัสดิ์ และนายบุญนาค กลิ่นหอม เป็นมนตรี (เทศมนตรี) เพื่อเข้ามาบริหารงานกิจการของเทศบาลเป็นคณะแรก 

ดวงตราสัญลักษณ์ของเทศบาลเป็นรูปพระนารายณ์ทรงเสือ เพราะเมืองบ้านโป่งเป็นที่ตั้งค่ายลูกเสือและเสือป่าในสมัยพระบาทสมเด็จพระมงกุฎเกล้าเจ้าอยู่หัว และทรงฝึกเสือป่าและลูกเสือ ตลอดจนฝึกซ้อมรบในบริเวณเมืองบ้านโป่ง ประกอบกับพระองค์ทรงพระราชสมภพในวันเสาร์ และเทวดาประจำวันเสาร์ คือ พระนารายณ์ทรงเสือเพื่อเป็นการรำลึกในพระมหากรุณาธิคุณ เทศบาลเมืองบ้านโป่งจึงกำหนดดวงตราสัญลักษณ์ขึ้นเป็นรูปพระนารายณ์ทรงเสือ

## อาณาเขต
เทศบาลเมืองบ้านโป่ง มีพื้นที่ครอบคลุม 1 ตำบลคือ ตำบลบ้านโป่ง มีพื้นที่รวม 2.91 ตารางกิโลเมตร หรือ 1,819 ไร่ 
* **ทิศเหนือ** ติดตำบลปากแรตและตำบลท่าผา
* **ทิศใต้** ติดตำบลสวนกล้วย 
* **ทิศตะวันออก** ติดตำบลปากแรต
* **ทิศตะวันตก** ติดแม่น้ำแม่กลอง

## ชุมชน
ชุมชนภายในเขตเทศบาลมีจำนวน 32 ชุมชน ประกอบด้วย

# ชุมชนหลวงสิทธิ์เทพการ
# ชุมชนหลังโรงเรียนรัตนราษฎร์บำรุง
# ชุมชนซอยโรงธูป
# ชุมชนบ้านไทยสามัคคี
# ชุมชนประชาร่วมใจ – บ้านโป่งใหม่
# ชุมชนประปาใหม่
# ชุมชนศิริทวี
# ชุมชนซอยบุญทำดี
# ชุมชนค่ายหลวงพัฒนา
# ชุมชนสิทธิกิจพัฒนา
# ชุมชนไกรฤกษ์	
# ชุมชนหมู่บ้านลาภอนันต์
# ชุมชนหน้าวัดดอนตูม
# ชุมชนหมู่บ้าน ซี.เค.1
# ชุมชนหมู่บ้าน ซี.เค.2
# ชุมชนหลวงเวชสิทธิ์นิรภัย
# ชุมชนบุญญลักษณ์
# ชุมชนหลังโรงพิมพ์ผดุงศิลป์
# ชุมชนมายเฮ้าส์
# ชุมชนโรงเรียนดุสิตวิทยา
# ชุมชนแยกโคกหม้อ
# ชุมชนตลาดบ้านโป่ง (ถนนประชานิยม)
# ชุมชนโฆสิตสกุล
# ชุมชนวัดดอนตูม
# ชุมชนหน้าสถานีรถไฟ
# ชุมชนหน้าโรงพยาบาลบ้านโป่ง
# ชุมชนตลาดโต้รุ่ง
# ชุมชนหมู่บ้านเจริญสุข
# ชุมชนถนนทรงพล
# ชุมชนหน้าอำเภอ
# ชุมชนถนนแสงชูโต
# ชุมชน ปตท.

## อ้างอิง

## แหล่งข้อมูลอื่น
* เว็บไซต์เทศบาลเมืองบ้านโป่ง

บ้านโป่ง
บ้านโป่ง
พระแม่มารีกับไม้ปั่นด้าย

*ดูบทความหลักที่ [[พระแม่มารีและพระบุตร]]*

**พระแม่มารีกับไม้ปั่นด้าย** (ภาษาอังกฤษ: Madonna of the Yarnwinder) เป็นภาพเขียนสีน้ำมันที่เขียนโดยเลโอนาร์โด ดา วินชีจิตรกรสมัยเรอเนซองส์คนสำคัญชาวอิตาลี ที่เป็นงานสะสมส่วนบุคคล 

“พระแม่มารีกับไม้ปั่นด้าย” ราว ค.ศ. 1501 เป็นหัวเรื่องของภาพสีน้ำมันหลายภาพที่เขียนหลังจากที่ภาพเขียนต้นฉบับสูญหายไป เป็นภาพของพระแม่มารีและพระบุตรที่ต่างมองไม้ปั่นด้ายที่พระแม่มารีใช้ด้วยความละห้อย ไม้ปั่นด้ายเป็นทั้งสัญลักษณ์ของความอยู่กับเรือนและสัตยกางเขน (True Cross) ที่พระเยซูจะทรงถูกตรึงต่อมา  หรืออาจจะเป็นนัยถึงชะตาซึ่งในตำนานสมัยโบราณใช้ไม้ปั่นด้ายเป็นสัญลักษณ์ ภาพนี้มีด้วยกันอย่างน้อยสามภาพที่เป็นของส่วนบุคคล สองภาพอยู่ในสหรัฐอเมริกา รวมทั้งภาพหนึ่งที่รู้จักกันในชื่อ “พระแม่มารีแลนด์สดาวน์” (The Landsdowne Madonna) 

ภาพเขียนต้นฉบับอาจจะเป็นงานที่จ้างโดยฟลอริมุนด์ โรแบร์เตท์องคมนตรีต่างประเทศในพระเจ้าหลุยส์ที่ 12 แห่งฝรั่งเศส  

## ฉบับบุคคล็อยช์
ภาพที่เชื่อกันว่าน่าจะเป็นงานของดา วินชิมากที่สุดเป็นของริชาร์ด สกอตต์ ดยุคแห่งบุคคล็อยช์ที่ 10 (Richard Scott, 10th Duke of Buccleuch) ที่แขวนอยู่ที่ปราสาทดรัมแลนริก (Drumlanrig Castle) ที่ดัมฟรีย์สและกาลลาเวย์ในสกอตแลนด์จนกระทั่งถูกขโมย 

ในปี ค.ศ. 2003 ภาพเขียนถูกขโมยโดยโจรสองคนที่ทำตัวกลืนกับนักท่องเที่ยว แต่ก็ได้คืนมาหลังจากตำรวจเข้าบุกค้นสำนักงานทนายความในกลาสโกว์ในเดือนตุลาคม ค.ศ. 2007 ซึ่งทางสำนักงานทนายความกล่าวว่าไม่มีอะไรที่เป็นการกระทำที่ผิดกฎหมายนอกไปจากคำอธิบายที่ไม่น่าตื่นเต้นอะไร มีผู้ถูกจับสี่คนรวมทั้งทนายสองคนจากสองสำนักงานซึ่งกล่าวว่าเป็นแต่เพียงตัวแทนตรวจดูสัญญาระหว่างลูกค้าสองฝ่ายเท่านั้น

## อ้างอิง

## ดูเพิ่ม
* เลโอนาร์โด ดา วินชี
* พระแม่มารีและพระบุตร

หมวดหมู่:เลโอนาร์โด ดา วินชี
หมวดหมู่:จิตรกรรมในคริสต์ทศวรรษ 1500
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมสีน้ำมัน
หมวดหมู่:ศิลปะเกี่ยวกับแม่พระและพระกุมาร
หมวดหมู่:ศิลปะที่ถูกโจรกรรม
หมวดหมู่:งานสะสมส่วนบุคคล
ภาพเหมือนของครอบครัวเบลเลลลิ

**ภาพเหมือนของครอบครัวเบลเลลลิ** () เป็นภาพเขียนสีน้ำมันที่เขียนโดยแอดการ์ เดอกาจิตรกรสมัยอิมเพรสชันนิสม์ชาวฝรั่งเศส ที่ปัจจุบันตั้งแสดงอยู่ที่พิพิธภัณฑ์ออร์แซในปารีสในประเทศฝรั่งเศส  

เดอกาเขียนภาพ “ภาพเหมือนของครอบครัวเบลเลลลิ” ราวระหว่างปี ค.ศ. 1858  ถึงปี ค.ศ. 1867 เป็นงานเขียนสมัยต้นที่ยังแสดงอิทธิพลของงานคลาสสิกโดยเฉพาะงานเขียนแบบเฟล็มมิช ขณะที่ร่ำเรียนทางศิลปะอยู่ในอิตาลีเดอกาวาดภาพลอราป้าและสามีบารอนเจ็นนาโร เบลเลลลิและลูกสาวสองคนจุยลาและจิโอวานนา เดอกาใช้วิธีเขียนที่เรียนจากอิตาลีในการเขียนภาพนี้เมื่อเขียนเมื่อเดินทางกลับมาปารีส ลอราผู้เป็นพี่สาวของพ่อแต่งตัวไว้ทุกข์พ่อที่เพิ่งเสียชีวิต ที่ปรากฏอยู่ในภาพในกรอบบนผนังในฉากหลังของภาพ บารอนเป็นชาวอิตาลีที่ลี้ภัยมาจากเนเปิลส์มาพำนักที่ฟลอเรนซ์

thumb|left|ภาพศึกษามือของลอรา

ลอรายืนสง่าไม่มีรอยยิ้มประคองลูกสาวคนหนึ่งทางซ้ายและยื่นมือมาทางลูกสาวอีกคนหนึ่งอยูทางซ้ายของภาพ ส่วนสามีดูเหมือนจะแยกจากบุคคลทั้งสามมาทางด้านขวาของภาพ การที่บารอนมีความเกี่ยวข้องทางธุรกิจกับโลกภายนอกจะเห็นได้จากการนั่งที่โต๊ะทำงาน จิโอวานนาลูกสาวคนเล็กวางท่าสบายกว่าพี่สาวที่ดูแข็งซึ่งเพิ่มความตึงเครียดในบรรยากาศของความสัมพันธ์ของบุคคลต่างๆ ในภาพ

## อ้างอิง
*Kagan, Donald "Western Heritage-7th Edition" (Pg. 829), 2001.
*http://www.musee-orsay.fr/en/collections/works-in-focus/painting/commentaire_id/the-bellelli-family-7168.html?tx_commentaire_pi1%5BpidLi%5D=509&tx_commentaire_pi1%5Bfrom%5D=841&cHash=1ca4377da1  Musée d'Orsay, *Edgar Degas, The Bellelli Family*.

## ดูเพิ่ม
*ภาพเหมือน

หมวดหมู่:แอดการ์ เดอกา
หมวดหมู่:จิตรกรรมในคริสต์ทศวรรษ 1850
หมวดหมู่:จิตรกรรมในคริสต์ทศวรรษ 1860
หมวดหมู่:จิตรกรรมสีน้ำมัน
หมวดหมู่:จิตรกรรมลัทธิประทับใจ
หมวดหมู่:ภาพเหมือน
จักรพรรดิเหลียวไท่จู่

**สมเด็จพระจักรพรรดิเหลียวไท่จู่** (ค.ศ. 872 - 926)  ปฐมจักรพรรดิแห่งราชวงศ์เหลียว  ทรงพระนามเดิมว่า เย่ว์ลู่ อาเปาจี ประสูติในเผ่าชี่ตัน เมื่อ ค.ศ. 872 (พ.ศ. 1415) ครอบครัวของพระองค์ไม่สงบเพราะพระอัยกา (ปู่) ของพระองค์สิ้นพระชนม์ระหว่างรบกับชนเผ่าอื่น ส่วนพระบิดาและพระปิตุลานั้นหนีหายไป พระอัยยิกา (ย่า) จึงต้องซ่อนพระองค์ไว้เพื่อความปลอดภัย

**ด้านครอบครัว**
*พระมเหสีและพระสนม  
**จักรพรรดินีชุนฉิน (ซูลู่ผิง)
**พระสนมเซียว
*พระโอรส
**เย่ว์ลู่เปย (เกิดจากจักรพรรดินีชุนฉิน)
**เย่ว์ลู่เต๋อกวง (สมเด็จพระจักรพรรดิเหลียวไท่จง)(เกิดจากจักรพรรดินีชุนฉิน)
**เย่ว์ลู่หลี่หู (เกิดจากจักรพรรดินีชุนฉิน)
**เย่ว์ลู่ยาลี่กัว (เกิดจากสนมเซียว)

ไท่จู่
หมวดหมู่:พระมหากษัตริย์ผู้ทรงก่อตั้ง
จักรพรรดิเหลียวเซิ่งจง

**สมเด็จพระจักรพรรดิเหลียวเซิ่งจง** (เย่ว์ลี่หลงซีว์) (ค.ศ. 971 - 1031) จักรพรรดิองค์ที่ 6 แห่งราชวงศ์เหลียว ประสูติเมื่อ ค.ศ. 972 (พ.ศ. 1515) โดยเป็นพระราชโอรสใน จักรพรรดิเหลียวจิ่งจง กับ เซี่ยวไทเฮา

ทรงขึ้นครองราชย์เป็นจักรพรรดิเหลียวเซิ่งจง เมื่อ ค.ศ. 982 (พ.ศ. 1525) ขณะพระชนม์เพียง 11 พรรษา เนื่องจากยังทรงพระเยาว์เซี่ยวไทเฮาจึงต้องเป็นผู้สำเร็จราชการแผ่นดิน ในช่วงนั้นกองทัพซ่งที่นำโดยจักรพรรดิซ่งไท่จง (เจ้ากวงอี้) กำลังรุกรานเมืองหลวงทางใต้ของเหลียว คือกรุงปักกิ่งในปัจจุบัน

ปี ค.ศ. 1004 (พ.ศ. 1547) ทรงนำกองทัพเหลียวขนาดใหญ่บุกเข้ามายังดินแดนของราชวงศ์ซ่ง โดยทรงตั้งค่ายนอกเมืองแห่งหนึ่ง ซึ่งตั้งอยู่ทางเหนือขึ้นไป 100 ไมล์จากเมืองไคฟง ซึ่งผลจบลงด้วยการทำสนธิสัญญาเมื่อกลางเดือนมกราคม ค.ศ. 1005 (พ.ศ. 1548) ผลของสนธิสัญญานี้คือจีนต้องยกผ้าไหม 100,000 ม้วนและเงินอีก 200,000 ออนซ์ 

ในรัชกาลนี้ถือเป็นยุคทองของราชวงศ์เหลียวอย่างแท้จริง เพราะมีความเจริญทุกด้านเข้ามาสู่ต้าเหลียว โปรดให้มีระบบการคัดเลือกขุนนาง และพระพุทธศาสนาเผยแผ่เข้ามาสู่อาณาจักรต้าเหลียว 

ฮ่องเต้เซิ่งจงยังรุกรานอาณาจักรโครยอ (เกาหลี) ถึงสามครั้ง เพราะทรงไม่แน่ใจในนโยบายการต่างประเทศของทางโครยอและทรงเกรงว่าจะไปเข้าพวกกับต้าซ่ง ใน ค.ศ. 993 เสียวซุนหนิงได้นำทัพคิตันบุกเข้าไปในอาณาจักรโครยอ ประสบความสำเร็จแต่การเจรจาปักปันดินแดนไม่เป็นผลตามต้องการจึงถอยทัพกลับ ใน ค.ศ. 1009 อาณาจักรโครยอเกิดกลียุคแย่งชิงอำนาจกัน ฮ่องเต้เซิ่งจงทรงนำทัพด้วยพระองค์เองเข้าไปในโครยอ สังหารแม่ทัพคังโจและตีเมืองแคซอง เมืองหลวงของโครยอได้ ฮ่องเต้เซิ่งจงทรงเจรจากับพระเจ้าฮย็อนจงแห่งโครยอ ทรงเรียกร้องให้โครยอมาเป็นประเทศราชของเหลียวและยกดินแดนทางตอนเหนือให้ ซึ่งพระเจ้าฮย็อนจงก็ทรงไม่ยอม ฮ่องเต้เซิ่งจงทรงเห็นว่าถ้าประทับอยู่ในโครยอต่อไปเสบียงอาจถูกตัดขาดจึงทรงนำทัพถอยกลับ

ใน ค.ศ. 1019 ทัพคิตันบุกเข้าไปในโครยออีกครั้งนำโดยเสียวไป่หยา แต่ไม่ประสบความสำเร็จ สงครามระหว่างเหลียวกับโครยอจึงเลิกไปแต่บัดนั้น

สวรรคตในปี ค.ศ. 1031 (พ.ศ. 1574) ขณะพระชนม์ได้ 60 พรรษา ทรงครองราชย์ได้ยาวนานที่สุดของราชวงศ์ เป็นเวลา 49 ปี แต่หลังสิ้นรัชสมัยของพระองค์แล้ว ราชวงศ์ก็เริ่มเสื่อมและอ่อนแอลง จนในที่สุดก็ถูกพวกจินหรือกิมผนวกเข้าเป็นส่วนหนึ่งในที่สุด พระราชโอรสของพระองค์เสด็จขึ้นครองราชย์เป็นจักรพรรดิเหลียวซิ่งจงสืบต่อมา

เซิ่งจง
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
ดิอาร์ตออฟน็อยส์

**ดิอาร์ตออฟน็อยส์** () หรือ **อาร์ตออฟน็อยส์** () เป็นวงอาวองการ์ด ซินธ์ป็อป ก่อตั้งในปี 1983 โดย Trevor Horn, Paul Morley, Anne Dudley, J.J. Jeczalik, และ Gary Langan

## ผลงาน
### ซิงเกิล

*Art of Noise: Art of Love. 
*Art of Noise: Legacy. 
*One side of Re-works is live material, the other remixes. The pictures of the band on the reverse *were covered with stickers on some copies."Beat Box" (1983) 
*"Beat box" (1984)
*"Moments In Love" (1983) and (1985) 
*"Close (To the Edit)" (1984) 
*"Legs" (1985) 
*"Paranoimia," featuring Max Headroom (1986) 
*"Peter Gunn," featuring Duane Eddy (1986) — Grammy Award winner in 1987 
*"Legacy" (1986) 
*"Dragnet" (1987) 
*"Kiss" (1988) 
*"Yebo!", featuring Mahlathini and Mahotella Queens (1989) 
*"Art of Love" 
*"Shades of Paranoimia" 
*"Dreaming in Colour" (1998) 
*"Metaforce," featuring Rakim (1999) 

### อัลบั้ม
*Into Battle with the Art of Noise mini-album (1983) 
*Who's Afraid of the Art of Noise? (1984) 
*In Visible Silence (1986) 
*In No Sense? Nonsense! (1987) 
*Below the Waste (1989) 
*The Seduction of Claude Debussy (1999) 

### อัลบั้มรวมเพลงและรีมิกซ์
*Daft (1984) 
*Re-works of Art of Noise (1987) 
*The Best of the Art of Noise (1988; reissued in 1992 with different tracks) 
*The Ambient Collection (1990) 
*The FON Mixes (1991) 
*The Drum and Bass Collection (1996) 
*Belief System / Bashful / An Extra Pulse of Beauty (1999) 
*Reduction (2000) 
*The Abduction of the Art of Noise (2003) 
*Reconstructed (2004) 
*And What Have You Done With My Body, God? 4-CD box set (2006)

หมวดหมู่:กลุ่มดนตรีสัญชาติอังกฤษ
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดซีทีทีเรเคิดส์
หมวดหมู่:ศิลปินสังกัดไครเซลิสเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2526
มหาราช (แก้ความกำกวม)

**มหาราช** อาจหมายถึง

* มหาราช, คำซึ่งมหาชนถวายเพื่อเฉลิมพระเกียรติพระเจ้าแผ่นดิน
* มหาราช, เรียกพระมหากษัตริย์แห่งอาณาจักรล้านนาว่า มหาราช เช่น มหาราชท้าวลูก, ถ้าเป็นสตรีเรียก มหาเทวี เช่น มหาเทวีจิรประภา
* ธงมหาราช, ชื่อธงประจำพระองค์พระเจ้าแผ่นดินไทย
* กัณฑ์มหาราช, ชื่อกัณฑ์ที่สิบเอ็ดของมหาชาติ
* มหาราชา
** เรียกพระมหากษัตริย์ในบางประเทศซึ่งเป็นพราหมณศาสนิกหรือเป็นพุทธมามากะว่า มหาราชา, ถ้าเป็นสตรีเรียก มหาราชญี, ต่อมาเมื่อเปลี่ยนเป็นรัฐอิสลามจึงเรียก สุลต่าน
** เรียกเจ้าชายหรือขุนนางในบางประเทศว่า มหาราชา
* มหาราชลีลา
** เรียกท่านั่งที่ห้อยเท้าขวาลงเท้าซ้ายงอพับขึ้นไปสอดไว้ใต้โคนขาขวา
** เรียกประมุขแห่งรัฐมะละกาในสมัยโบราณว่า มหาราชลีลา (Maharaja Lela)
เออิเอ็น/ยูนิเวอร์ส/บีลีฟอินเลิฟ

"**เออิเอ็น/ยูนิเวอร์ส/บีลีฟอินเลิฟ**" () เป็นซิงเกิลภาษาญี่ปุ่นลำดับที่ 27 ของโบอาในรูปแบบซิงเกิลทริปเปิลหน้าเอเหมือนกับซิงเกิลที่ผ่านมา คือ "วิวิด-คิสซิงยู, สปาร์กลิง, จอยฟูลสไมล์-"  ออกจำหน่ายในวันที่ 18 กุมภาพันธ์ พ.ศ. 2552 ก่อนออกจำหน่ายอัลบั้มเพลงฮิต *[[เบสต์แอนด์ยูเอสเอ]]* อันเป็นผลงานอัลบั้มเพลงฮิตลำดับที่ 2 ของเธอหนึ่งเดือน โดยฉบับที่บรรจุในซีดีจะเป็นฉบับจำกัด  และในฉบับที่บรรจุในดัวีดีได้บรรจุภาพตัวอย่างการประชาสัมพันธ์อัลบั้ม *[[เบสต์แอนด์ยูเอสเอ]]*

เพลง "เออิเอ็น" เป็นเพลงประกอบรายการ "สุคคิริ!!" ทางช่องนิปปอนทีวี

## รายชื่อเพลง
# 永遠　
# UNIVERSE feat.Crystal Kay&VERBAL (m-flo)
# Believe in LOVE feat.BoA (Acoustic Version)
# BEST HIT MEGA BLEND (เฉพาะซีดีการผลิตครั้งแรกเท่านั้น)
# 永遠 (Instrumental)
# UNIVERSE feat.Crystal Kay&VERBAL (m-flo) (instrumental)
## ซีดีพิเศษ
# Introduction of "BEST&USA" (เฉพาะซีดีเท่านั้น)
## มิวสิกวิดีโอ
# 永遠 -Music Video-
# Introduction of "BEST&USA
# BEST HIT MEGA BLEND ～VISUAL REMIX～

## การแสดงสด
* 13 กุมภาพันธ์ พ.ศ. 2552 - MUSIC STATION - "UNIVERSE feat.Crystal Kay&VERBAL (m-flo)"
* 20 กุมภาพันธ์ พ.ศ. 2552 - MUSIC JAPAN - "เออิเอ็น"
* 21 กุมภาพันธ์ พ.ศ. 2552 - MUSIC FIGHTER - "เออิเอ็น"
* 6 มีนาคม พ.ศ. 2552 - MUSIC STATION - "เออิเอ็น"

## ชาร์ต
;ออริกอนชาร์ต (ในญี่ปุ่น)

## แหล่งข้อมูลอื่น
* ข้อมูลซิงเกิล 永遠 / UNIVERSE feat.Crystal Kay&VERBAL (m-flo) / Believe in LOVE feat.BoA (Acoustic Version) 

หมวดหมู่:ซิงเกิลในปี พ.ศ. 2552
หมวดหมู่:เพลงญี่ปุ่น
หมวดหมู่:เพลงของโบอา
จักรพรรดิเหลียวซิ่งจง

**สมเด็จพระจักรพรรดิเหลียวซิ่งจง** (ค.ศ. 1015 - 1054) จักรพรรดิองค์ที่ 7 แห่งราชวงศ์เหลียว โดยเป็นพระราชโอรสในจักรพรรดิเหลียวเซิ่งจง

ประสูติเมื่อ ค.ศ. 1015  พอพระชนมายุได้ 6 พรรษาทรงได้รับการสถาปนาขึ้นเป็นองค์ชาย ต่อมาเมื่อพระชนม์ได้ 16 พรรษา ใน ค.ศ. 1031 พระราชบิดาก็สวรรคต พระองค์ก็ขึ้นครองราชย์เป็น จักรพรรดิเหลียวซิ่งจง

ในรัชสมัยนี้ถือเป็นจุดเริ่มต้นแห่งการล่มสลายของราชวงศ์เหลียว เนื่องจากในราชสำนักเกิดการฉ้อฉล และทหารที่ส่งไปรบแพ้กลับมาตลอด แถมต้องจ่ายเงินให้กับราชวงศ์ซ่ง นอกจากนี้พระองค์ยังโปรดให้ขึ้นภาษีสูงลิบลิ่ว โดยทรงใช้จ่ายอย่างฟุ่มเฟือยและนำเงินไปบำรุงพระพุทธศาสนา

สวรรคตเมื่อ ค.ศ. 1054  ขณะพระชนม์ได้ 39 พรรษา พระราชโอรสทรงขึ้นครองราชย์เป็นจักรพรรดิเหลียวเต้าจงสืบต่อมา

ซิ่งจง
ลูคัส แมทธิว

**ลูคัส แมทธิว** (Lucas Matthew) นักมวยสากลชาวออสเตรเลีย เกิดเมื่อ 9 ธันวาคม พ.ศ. 2507 ที่ประเทศแทนซาเนีย สถิติการชก 26 ครั้ง ชนะ 15 (น็อค 4) เสมอ 1 แพ้ 10 

## เกียรติประวัติ

* แชมป์ออสเตรเลียรุ่นซูเปอร์ฟลายเวท (2535, 2538)
;เคยชิงแชมป์ต่อไปนี้แต่ไม่สำเร็จ 
* ชิงแชมป์ OPBF รุ่นซูเปอร์ฟลายเวทเมื่อ 24 กรกฎาคม 2536 แพ้คะแนน แลมฮ็อต ซิมาโมรา ที่ อินโดนีเซีย
* ชิงแชมป์โลกรุ่นแบนตัมเวท WBF เมื่อ 1 สิงหาคม 2540 แพ้น็อค ฟ้าประกอบ รักเกียรติยิม ยก 5 ที่ หนองคาย

## อ้างอิง

* สถิติการชก boxrec.com  
หมวดหมู่:นักมวยสากลชาวออสเตรเลีย
ราวิล มูคามาเดียรอฟ

**ราวิล มูคามาเดียรอฟ** (Ravil Mukhamadiarov) นักมวยสากลชาวรัสเซีย เกิดเมื่อ 20 กรกฎาคม พ.ศ. 2517 สถิติการชก 33 ครั้ง ชนะ 7 (น็อค 6) แพ้ 26 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นจูเนียร์เฟเธอร์เวท IBF เมื่อ 28 กันยายน 2543 แพ้น็อค ฟ้าประกอบ รักเกียรติยิม ยก 4 ที่ กทม.

## อ้างอิง
* สถิติการชก boxrec.com  
หมวดหมู่:นักมวยสากลชาวรัสเซีย
หมวดหมู่:บุคคลจากแคว้นนอฟโกรอด
ภาษาปวก

**ภาษาปวก** (Ksing Mul, Puoc, , ) หรือภาษาข่าผู้ฮอก ภาษาข่าเนียง ภาษาลาวมุ ภาษาปัว มีผู้พูดทั้งหมด 20,182 คน พบในเวียดนาม 18,018 คน (พ.ศ. 2542) ในจังหวัดลายเจิวและจังหวัดเซินลา ทางเหนือของเวียดนามใกล้กับชายแดนลาว พบในลาว 2,164 คน (พ.ศ. 2528) ทางตะวันออกเฉียงเหนือของแขวงหัวพัน แขวงเชียงขวาง ใกล้ชายแดนเวียดนาม จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยขมุ

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ปวก
ปวก
วูยานี มอส

**วูยานี มอส** (Vuyani Moss) นักมวยสากลชาวแอฟริกาใต้ สถิติการชก 26 ครั้ง ชนะ 13 (น็อค 6) แพ้ 13 

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นแบนตัมเวท WBF เมื่อ 27 ธันวาคม 2540 แพ้น็อค ฟ้าประกอบ รักเกียรติยิม ยก 6 ที่ อุบลราชธานี

## อ้างอิง

* สถิติการชก boxrec.com  
หมวดหมู่:นักมวยสากลชาวแอฟริกาใต้
โต๊ะครู

**โต๊ะครู** หรือเรียกอีกอย่างหนึ่งว่า **โต๊ะฆูรู ** (Tok Guru) ในภาษามลายู ตรงกับภาษาอาหรับว่า อูลามาอ ในประวัติศาสตร์มีโต๊ะครูที่มีความรู้มากมายหลายท่าน เช่น โต๊ะครูปอเนาะดาลอ โต๊ะครูอัลมัรฮูมมาฮมูด บินมูฮัมมัดอามีนผู้ก่อตั้งปอเนาะวะอซุฏดีน (รอตันบาตู นราธิวาส)

หมวดหมู่:ศาสนาอิสลามในประเทศไทย
นอเดนส์

**นอเดนส์** (*Nodens*) เป็นหนึ่งในเอลเดอร์ก็อดในงานประพันธ์ชุดตำนานคธูลูของเอช. พี. เลิฟคราฟท์ นอเดนส์มีที่มาจากเทพชื่อเดียวกันในตำนานของเคลต์และได้รับการกล่าวถึงครั้งแรกในเรื่องสั้น *The Strange High House in the Mist* (ประพันธ์ในปีพ.ศ. 2469 และต่อมาก็มีบทบาทเด่นชัดขึ้นในนิยาย เดอะดรีมเควสต์ออฟอันโนนคาดัธ มีฉายาว่า *ผู้ปกครองแห่งห้วงลึก* (Lord of the Great Abyss) และ *นาวดามือเงิน* (Nuada of the Silver Hand)

## ลักษณะ
นอเดนส์เป็นชายชราผู้มีผมและหนวดเคราหงอกยาว แต่ยังคงมีร่างกายแข็งแรง นอเดนส์ขี่รถศึกซึ่งเป็นเปลือกหอยขนาดใหญ่ที่ลากโดยสัตว์ประหลาดในตำนานและมีเหล่าไนท์กอนท์เป็นอสูรรับใช้ ใน The Strange High House in the Mist นั้นนอเดนส์นั่งรถศึกที่ว่านี้มาพร้อมกับเทพเนปจูน เทพแห่งท้องทะเลของชาวโรมัน และเหล่าพรายน้ำนิเรียด แต่เรื่องอื่นๆก็ไม่ได้พูดถึงเนปจูนอีก

นอเดนส์เป็นผู้ไล่ล่าเหล่าสัตว์ร้ายในโลกแห่งความฝัน นอเดนส์มักเลือกที่จะตามล่าอสูรที่รับใช้เกรทโอลด์วันและเอาเตอร์ก็อด โดยเฉพาะอย่างยิ่งไนอาลาโธเทป เนื่องจากอสูรเหล่านี้มักเฉลียวฉลาดและสามารถให้ความบันเทิงในการไล่ล่าได้มากกว่า โดยปกติแล้วนอเดนส์จะไม่สนใจมนุษย์ แต่ใน *เดอะดรีมเควสต์ออฟอันโนนคาดัธ* นั้น นอเดนส์ได้ช่วยเหลือแรนดอล์ฟ คาเตอร์ ตัวเอกของเรื่องเมื่อทราบว่าถูกไนอาลาโธเทปไล่ตามอยู่ และแม้แต่ไนอาลาโธเทปก็ไม่มีอำนาจเหนือนอเดนส์ในโลกแห่งความฝัน

เลิฟคราฟท์นั้นได้แนวคิดของนอเดนส์มาจากเรื่อง *The Great God Pan* ของอาเธอร์ แมคเคน (พ.ศ. 2433) ซึ่งในเรื่องนี้แมคเคนได้เขียนถึงจารึกของโรมันที่ระบุว่านอเดนส์ก็คือเทพแพน

## อ้างอิง

*

* Definitive version.

* Definitive version.

*

*

* 

* 

* 

หมวดหมู่:เทพในตำนานคธูลู